Diari Oficial de la Generalitat Valenciana


Sumari del DOGV 223, del 31-01-1985 (1985/803880)

ORDRE de la Conselleria d'Economia i Hisenda, de 4 de gener de 1985, per la qual s'acorda l'adquisició, per la Generalitat Valenciana, del conjunt arqueològic de Torre Bufilla en el terme municipal de Bétera (València).
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   223

Data del DOGV
:   31-01-1985

Secció del DOGV
:   ALTRES DISPOSICIONS

Número del document
:   1985/803880


Data del document
:   04-01-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, de 4 de gener de 1985, per la qual s'acorda l'adquisició per la Generalitat Valenciana, del conjunt arqueològic de Torre Bufilla en el terme municipal de Bétera (València).  
Els Serveis tècnics de la Direcció General de Patrimoni Artístic han efectuat un estudi del conjunt arqueològic d'època islàmica de Torre Bufilla, al terme municipal de Bétera.  
Atès que els esmentats estudis, així com els informes emesos al respecte, són la proposta d'adquisició, per la Generalitat Valenciana, del conjunt arqueològic susdit, cosa que permetria, d'una banda, efectuar els treballs pertinents de repristinació i revalorització, i de l'altra, la possibilitat de conèixer a fons un assentament típic dels segles XII i XIII, molt mal coneguts en la investigació actual i de gran interès pedagògic i científic,  
ORDENE:  
Article 1.r  
S'acorda l'adquisició mitjançant contractació directa a títol onerós i en virtut de compravenda, del conjunt arqueològic de Torre Bufilla, les dades del qual són les següents: finca rústica de vint-i-dos fanecades, igual a una hectàrea, vuitanta-dues àrees i vuitanta-quatre centiàrees, de terra de secà al terme de Bétera, partida de Torre Bufilla. Limita al Nord, Vicent Campos Barrachina i Junta de comissió de Monts; Sud, Salvador Perepérez Boquera; Est, camí que la separa de la resta de la finca; i Oest, Salvador Perepérez Boquera i Junta de Monts. N'és titular registral el Sr. Joaquim Martín Roman, major d'edat, casat, advocat, Veí de València, el qual la va adquirir amb caràcter privatiu per via de segregació d'una superfície més gran, formalitzada mitjançant escriptura atorgada a Montcada, davant del notari Sr. Josep Lluís López Amo Marín, el vint-i-un de novembre de mil nou-cents vuitanta-quatre, causant la inscripció 1.ª, de la finca 18.603, foli 47 del llibre 147 de Bétera.  
Article 2.n  
La compra, que necessàriament serà formalitzada en escriptura pública, inscrivint l'immoble al Registre de la Propietat, s'efectuarà pel preu de 2.750.000 pessetes (dos milions set-centes cinquanta mil pessetes) i s'abonaran les despeses que es generen segons Llei.  
Article 3.r  
El Servei de Patrimoni de la Conselleria d'Economia i Hisenda efectuarà els tràmits necessaris per a donar efectivitat al que disposa la present Ordre.  
València, 4 de gener de 1985.  
El Conseller d'Economia i Hisenda,  
ANTONI BIRLANGA I CASANOVA